Ego Petrus cabilonensis episcopus dono ecclesię cisterciensi que nimium debitis censualibus gravatur .VIII. solidos censuales in ecclesia de Sparna ad solvendum censum quem cistercienses debent ecclesie balmensi. Constituo ergo ut presbiter qui ęcclesiam de Sparna tenuerit, singulis annis fratribus Cistercii vel ubi ipsi constituerint .VIII. solidos de redditibus ecclesie perpetuo reddat. Hoc concesserunt et laudaverunt Teobaldus illius villę capellanus et Petrus nepos ejus et Petrus oscarensis decanus coram Odilone capellano de Atheis, Symone de Curtis, Stephano converso et aliis multis. Ego autem hanc donationem auctoritate et impressione sigilli nostri et subscriptorum testimonio confirmavi. Signum Roberti archipresbiteri d’Ulmes, magistri Duranni de Cornevrei, Stephani Broted capellani mei, Guidonis de Baiei.